**CÍM: Átadták az idei Green Pledge védjegyeket**

*LEAD: Idén második alkalommal kerültek átadásra az ÖRT, az MMSZ és a MAKSZ által életre hívott Green Pledge pályázat védjegyei. A reklámszakma környezettudatosságát hangsúlyozó kezdeményezés idei díjazottjai: az Alfa Vienna, az Artificial Group, a Henkel, a K&H, a Kia, a Mastercard, a Mediator, a Neo Interactive, a reNEW Technologies, a SPAR, az Uniomedia, a Well PR és a Yettel. Az elismeréseket szeptember 19-én, a MÜPA-ban megrendezésre került Marketing Summiton vehették át a díjazott cégek képviselői.*

A [**Green Pledge**](https://greenpledge.hu/) kezdeményezést az **Önszabályozó Reklám Testület** (ÖRT), a **Magyar Marketing Szövetség** (MMSZ) és a **Magyarországi Kommunikációs Ügynökségek Szövetsége** (MAKSZ)még 2022-benhívta életre azzal a céllal, hogya hazai marketing-, és reklámipar szereplői saját működésük és a marketing kommunikációs gyakorlatok készítése során még nagyobb figyelmet fordítson a környezetvédelemre, a környezet megfelelő ábrázolására, illetve a greenwashing elkerülésére.

Az ezt igazoló védjegyet idén is azok a szervezetek és vállalatok érdemelték ki, akik fotókat és adatokat is tartalmazó esettanulmányokkal mutatták be a 20 tagú szakmai grémium számára a témában elért példás eredményeiket.

A pályázók közül idén 13-an - *az* ***Alfa Vienna****, az* ***Artificial Group,*** *a* ***Henkel****, a* ***K&H****, a* ***Kia****, a* ***Mastercard****, a* ***Mediator****, a* ***Neo Interactive****, a* ***reNEW Technologies****, a* ***SPAR****, az* ***Uniomedia****, a* ***Well PR*** *és a* ***Yettel*** - vehették át ünnepélyes keretek között a **Green Pledge** védjegyeket szeptember 19-én, a **MÜPA**-ban megrendezett **Marketing Summiton**.

***Dr. Bándi Gyula***, zöld ombudsman, az alapvető jogok biztosának a jövő nemzedékek érdekvédelmét ellátó helyettese, a zsűri elnöke az idei pályázatokkal kapcsolatban kiemelte: *„A beérkező pályázatok száma és az általuk átfogott témák változatossága örvendetesen növekedett, egyre komolyabb feladatot adva ezzel a zsűrinek. Külön figyelmet érdemel, ahogy a reklám és marketing feladatokat ellátó vállalkozások is egyre nagyobb figyelmet szentelnek a környezetbarát megoldásoknak - egyre izgalmasabb és innovatívabb módokon megközelítve azt. És ha ezzel még saját piaci szerepükre is pozitív hatást tudnak gyakorolni, az olyan haszon, amit feltétlenül megérdemelnek”.*

***Gerendi Zsolt***, az **ÖRT** főtitkára és a **Green Pledge** koordinátora hozzátette: „A*z idén második születésnapját ünneplő Green Pledge program, mind a pályázó vállalkozások növekedésével, mind pedig az értékelésre küldött pályamunkák mennyiségével és minőségével bizonyította azt, hogy szükség van a reklámszakma zöld téma iránt felelős gondolkodását és magatartását bemutató kezdeményezésre. Példaértékűnek tekintem azt a szoros és összehangolt együttműködést, melyet a három irányadó szakmai szervezet - az ÖRT, az MMSZ és a MAKSZ – végez a Green Pledge program folyamatos fejlesztése és a sikeres megvalósítása érdekében.”*

A munka nem áll meg, a most nem díjazott pályázatokat - némi átdolgozással, fejlesztéssel - szívesen várjuk jövőre! A Green Pledge program részletei megtalálhatók a kezdeményezés hivatalos oldalán, a <https://www.greenpledge.hu> címen.

**A cikkhez válogatott, kiemelt képek:**







A képen *Gerendi Zsolt* (ÖRT) és *Szalóky Tóth Judit* (MMSZ, Green Club, Coca-Cola), az idei díjak átadói láthatók.



A Marketing Summit résztvevőit köszöntő molinó a MÜPA bejárata felett, szeptember 19-én.